**Мейми Женева Дауд Эйзенхауэр** (ағылш. *Mamie Geneva Doud Eisenhower*; 14 қараша 1896 – 1 қараша 1979) – Америка Құрама Штаттарының президенті Дуайт Эйзенхауэрдың әйелі және 1953-1961 жылдары аралығында АҚШ-тың Бірінші ханымы.

Өмірбаян
--------

Он жеті жасар Мейми Эйзенхауэр
Бун, Айова штатында 1896 жылы дүниеге келді. Етті ораушы Джон Шелдон Дауд пен Эливера Матильда Карлсон-Даудтың отбасында дүниеге келді. Миейми Сидар-Рапидста, Колорадо-Спрингс, Денверде жайлылықта өсті. Қыста олар Сан-Антонинода тұрды. Оның әкесі ет өндірісінде көп ақша тауып, 36 жасында зейнетке шығады. Мейми және оның үш әпкесі үлкен үйде бірнеше қызметкерлермен бірге өсті.

Мейми Дуайт Эйзенхауэрдты Сан-Антониода 1915 жылы қазанда мисс Уолкотт мектебін бітірісімен кездестірді. Эйзенхауэр 1916 жылы Киелі Валентин күніне оған Әскери академияның мөрінің миниатюрасымен сақина сыйлайды. 

Күйеуінің инагурациясына Мейми киген әйгілі көйлек
Лейтенант Дауйт Эйзенхауэр жиырма бес жасында он тоғыз жасар Мейми Эйзенхауэрге 1916 жылы 1 шілдеде қалыңдықтың ата-анасының үйінде Денвер, Колорадода үйленеді. Неке тойынан кейін жас жұбайлар бал айына бірнеше күнге Эльдорадо Спрингс, Колорадодағы шипажайға және Абилендегі күйеудің ата-анасына барып қайтты. Содан кейін олар Сан Хьюстонда орналасты.

Балалары
--------

Эйзенхауэр жұбайларында екі бала болды (соның ішінде тек біреуі үлкен жасқа жетті): 

* Дауд Дуайт Эйзенхауэр (24 қыркүйек 1917 – 2 қаңтар 1921) қызамықтан қайтыс болды.
* Джон Шелдон Дауд Эйзенхауэр (3 тамыз 1922 – 21 желтоқсан 2013) – сарбаз, дипломат, жазушы. Денверде дүниеге келді, 1944 жылы Әскери академияны аяқтады.

АҚШ-тың Бірінші ханымы
----------------------

Қоныс тойын олар Ақ үйде сейіл ретінде өткізді. Эйзенхауэрлер мемлекет басшыларын және басқа мемлекеттерден келген көшбасшыларды қарсы алатын. Бірінші ханым ретінде, Меймидің қылығы, сәнді киімге деген махаббаты, асыл тастары және күйеуі мен үйі үшін мақтаныш оны өте танымал етті. Күйеуінің инагурациясына киіген көйлегі Ұлттық американдық тарих мұражайында ең керемет деп танылған. 

Ол Бірінші ханымның міндеттерін жақсы орындады, алайда жеке өмірін қатаң қорғады. Меньер ауруының салдарынан Мейми ұзақ уақыт бойы тепе-теңдік ұстай алмады. Бұл оның ішімдікке құмарлығы жайында өсек таралуына себепші болды. 

Миссис Эйзенхауэр үнемшіл адам ретінде белгілі болды. Ол Ақ үйдің жұмыскерлеріне әрдайым купонда қиып алып, тарататын. 

Мейми Эйзенхауэр президент болып сайланғаннан кейін Джон Кеннедидің тезарада Ақ үйге келгеніне разы болмады. Осыдан екі апта бұрын Жаклин Кеннеди Джон Кеннеди-кішіні дүниеге әкелу үшін ота жасатқанына қарамастан, Мейми оған Ақ үйді көрсеткен кезде арнайы орындық беруді ұсынған жоқ. Меймидің көзінше Жаклин өзін керемет ұстады, алайда үйге келісімен ол есінен танып қалды. Меймиден неліктен ол арнайы орындықты ұсынбағаны туралы сұрағанда, ол «өйткені ол мені сұраған жоқ» деп жауап берді.

Өмірінің соңы
-------------

1979 жылы Мейми инсультке шалдығып, ауруханаға түседі. Бұл аураханада он жыл бұрын оның күйеуі қайтыс болған еді. Мейми 1979 жылы 1 қарашада дүниеден озады.

Сілтемелер
----------

* Mamie Doud Eisenhower, Dwight D. Eisenhower Presidential Library Мұрағатталған 7 тамыздың 2011 жылы.
* Papers of Mamie Doud Eisenhower, Dwight D. Eisenhower Presidential Library Мұрағатталған 27 мамырдың 2010 жылы.
* Mamie Eisenhower Letters at Gettysburg College Мұрағатталған 6 қазанның 2008 жылы.
* Mamie Doud Eisenhower Birthplace, historic house museum in Boone, Iowa
* Papers of Mary Jane McCaffree (Social Secretary to Mamie Eisenhower), Dwight D. Eisenhower Presidential Library Мұрағатталған 14 қаңтардың 2009 жылы.
* Papers of Dr. Wallace Sullivan regarding Mamie Eisenhower’s medical history, Dwight D. Eisenhower Presidential Library Мұрағатталған 14 қаңтардың 2009 жылы.
* Mamie’s Million Dollar Fudge Recipe, Dwight D. Eisenhower Presidential LibraryМұрағатталған 27 мамырдың 2010 жылы.

|  |  |  |  |  |
| --- | --- | --- | --- | --- |
| 

| Бұл үлгіні қарау Бұл үлгіні талқылау Бұл үлгіні өңдеуАҚШ Бірінші ханымдары (Тізім) |
| --- |
|  |
| 
Марта Уошингтон • Эбигейл Адамс • Марта Джефферсон • Долли Мэдисон • Элизабет Монро • Луиза Адамс • Эмили Донельсон • Сара Джексон •  Анжелика Ван Бюрен • Анна Гаррисон • Джейн Гаррисон • Летиция Кристиан Тайлер • Присцилла Тайлер ·Джулия Тайлер • Сара Полк • Маргарет Тейлор • Эбигейл Филлмор • Джейн Пирс • Харриет Лэйн • Мэри Тодд Линкольн • Элиза Джонсон • Джулия Грант • Люси Хейз • Лукреция Гарфилд • Мэри Макэлрой • Роуз Кливленд • Френсис Кливленд • Кэролайн Гаррисон • Мэри Гаррисон • Френсис Кливленд • Ида Мак-Кинли • Эдит Рузвельт • Хелен Тафт • Эллен Вильсон • Эдит Вильсон • Флоренс Гардинг • Грейс Кулидж • Лу Гувер • Элеонора Рузвельт • Бесс Трумэн • Мейми Эйзенхауэр • Жаклин Кеннеди • Леди Берд Джонсон • Пэт Никсон • Бетти Форд • Розалин Картер • Нэнси Рейган • Барбара Буш • Хиллари Клинтон • Лора Буш • Мишель Обама • Меланья Трамп • Джилл Байден |  |

 |